BDMS รายได้ผู้ป่วยต่างชาติ ดันกำไรปี 65 โต 59% เคาะปันผล 0.30 บ.
BDMS กำไรปี 65 โต 59% แตะ 1.26 หมื่นลบ. จากปีก่อนกำไร 7.94 พันลบ. รับยอดผู้ป่วยไทย-ต่างชาติเพิ่มขึ้น ปันผล 0.30 บ. ขึ้น XD วันที่ 8 มี.ค.66 จ่าย 24 เม.ย.66
BDMS รายได้ผู้ป่วยต่างชาติ ดันกำไรปี 65 โต 59% แตะ 1.26 หมื่นลบ. จากปีก่อนกำไร 7.94 พันลบ. ปันผล 0.30 บ. ขึ้น XD วันที่ 8 มี.ค.66
22 ก.พ. 2566

บริษัท กรุงเทพดุสิตเวชการ จำกัด(มหาชน) หรือ BDMS รายงานผลการดำเนินงานงวดปี 65 สิ้นสุดวันที่ 31 ธ.ค.65 ดังนี้

โดยรายได้จากการดำเนินงานรวม 92,968 ล้านบาท เพิ่มขึ้น 23% จากปี 64 สาเหตุหลักมาจากการเพิ่มขึ้นของรายได้จากผู้ป่วยทั้งชาวไทย 14% และชาวต่างชาติ 69% ทั้งนี้การเติบโตของรายได้ผู้ป่วยชาวไทยเป็นผลมาจากการกลับมารักษาพยาบาลของผู้ป่วยไทยที่ไม่เกี่ยวกับ COVID-19 ซึ่งช่วยชดเชยรายได้เกี่ยวกับ COVID-19 ที่ลดลงต่อเนื่องตั้งแต่ไตรมาส 2/2565 สำหรับรายได้จากผู้ป่วยต่างชาติมีการเติบโตดีจากการฟื้นตัวของนักท่องเที่ยงเชิงสุขภาพ (Fly-in Patient) และผู้ป่วยชาวต่างชาติที่ทำงานในประเทศไทย (Expatriate) จากการที่ประเทศต่างๆ ผ่อนคลายมาตรการจำกัดการเดินทางที่เกี่ยวเนื่องกับ COVID-19 ด้วยเหตุนี้ส่งผลให้อัตราการครองเตียงโดยรวมเพิ่มขึ้นจาก 60% ใน ปี 64 เป็น 73% ในปี 65
นอกจากนั้นที่ประชุมคณะกรรมการบริษัทฯ วันที่ 22 ก.พ.66 มีมติอนุมัติจ่ายปันผลจากงวดดำเนินงานวันที่ 1 ม.ค.65 ถึงวันที่ 31 ธ.ค.65  และกำไรสะสม เป็นเงินสดในอัตราหุ้นละ 0.30 บาท กำหนดขึ้นเครื่องหมาย XD วันที่ 8 มี.ค.66 และกำหนดจ่ายเงินปันผลในวันที่ 24 เม.ย.66